Merkezê Îrtîbatî û Çapemenîye yê HPGyî derheqê şehadetê 3 gerîlayan de zanayîş da.
Eşkerayîye de nê ameyî parekerdene:
''31ê tebaxe de dormeyê dewa Guzereşê ya ke  warê Gelîya Tîyarê ya qezaya Çelê ya Colemêrgî de  ya, mabênê hêzanê ma û artêşa tirke pêkewtişî giranî qewimîyayî. Artêşa tirk a ke hetê hêzanê ma ra derbê giranî girewtî herême bobmarduman kerd. Hêrişî hewayî de embazê ma  Mervan şehîd bi û Sînan zî birîndar bi. Hemrayê ma Sînano ke heta ke cepilxaneyê ci qedîya vera dişmenî xover da, seba ke destê dişmenî mekewo bi mermîya xo ya peyênê xo şehîd kerd.
Zanayîşê nasnameyê embazanê ma yê ke şehîd bîyî wina yê:
Nameyê Qodî: Mervan Derîk
Name û Peyname: Aytaç Aydemîr
Cayê Bîyayîşî: Amed
Maye-Pî: Aysel-Nûrettîn
Tarîx û Cayê Şehadetî: 13ê Tebaxa 2020î/ Çelê
Nameyê Qodî: Sînan Demhat
Name û Peyname: Savaş Temel
Cayê Bîyayîşî: Colemêrg
Maye-Pî: Nazmiye-Mûzaffer
Tarîx û Cayê Şehadetî: 13ê Tebaxa 2020î/ Çelê
25ê tebaxe de warê Sipirizî yê qezaya Elbakî ya Wanî de embazê ma Huseyîno ke pêkewtiş de heta mermîya xo ya peyêne bi hawayêkê qehremankî şerd kerd tewrê kerwanê şehîdan bi.
Zanayîşê nasnameyê mmbazê ma yo ke şehîd bi wina yê:
Nameyê Qodî: Huseyîn Başkale
Name û Peyname: Bariş Ozdemîr
Cayê Bîyayîşî: Wan
Maye-Pî: Sakîne-Felemez
Tarîx û Cayê Şehadetî: 25ê Tebaxa 2020î/ Elbak
Sere de keyeyanê ercîyayeyan ê embazanê ma yê şehîdan rê ma pêro şarê Kurdîstanî yê welatperwerî rê serweşîye wazenê. Ma soz danê ke do vîrameyîşê înan têkoşînê xo reyde bidê ciwîyayene û têkoşînê xo pê serkewtişî tacîdar bikerê.''
HPGyî da zanayene ke 31ê tebaxe de artêşa tirke warm Koyê Sumbulî yê Colemêgî de operasyon da destpêkerdene vat operasyono ke yewîyê nimiteyî falayîyetê damî rayra benê dewam keno. Reyna ame vatene ke 1ê êlule de warê Sininê yê Xakurkê, warê Werxelê yê Avaşînî û warê Şkefta Brindara û Kurojahro yê Zapî ameyî bombardumankerdene.
